אנחנו כמו לשכות גדולות רבות בעולם, הגענו להבנה שבעולם רב מסכים , שבו האינפורמציה עוברת עוד בטרם נלחץ מקש המחשב או הסלולאר יש צורך להחיל פעולה בתחום ההסברה , אין הכוונה לקמפיין יחסי ציבור נוצץ וראוותני, זה לא הולם את ערכי הבנייה .כמו כן אין הכוונה לפנות אל החברה סביב בתעמולה פתיינית שיצטרפו לאחווה. ההפך מזה הוא הנכון. אסור לבונים החופשים, להזמין אנשים להצטרף למיסדר. על הבונה החופשי במנהגו, באורח חייו להיות כמיגדלור שאורו מושך אליו אדם המעוניין להצטרף.
ככלל, אנו מקבלים למסדר כל אדם מעל גיל 21 (או 18 אם אחד מהוריו היה בונה חופשי), חופשי ובן חורין, אשר מאמין בישות העליונה (אנו לא חוקרים או שופטים את המועמד בנוגע לטיבה של אותה ישות עליונה, ומקבלים את בני כל האמונות).
השלב הראשון הוא פנייה של המתעניין אלינו – כמעט אף פעם לא נפנה באופן יזום לאנשים בהצעה להצטרף אלינו, אנו לא גוף מיסיונרי ואין לנו מטרה "לגייס" כמויות אנשים גדולות, אלא לקבל אלינו אנשים מעטים הראויים לכך ומתאימים לרוח המסדר – ובעיקר מעוניינים בכך מרצונם החופשי.